Címlap » Élelmiszerek » Lisztek, porok, sűrítők, darák, korpák, csíraőrlemények » Növényi porok
Fehérjepor - Barnarizs fehérjepor (Naturize), 907 g
Nem tartalmaz glutént, állati fehérjéket, tojást, szóját, semmilyen allergén anyagot.Nem tartalmaz tartósítószert, színezéket, mesterséges aromákat, semmilyen hozzáadott cukrot vagy édesítőt.
Használata: 15-30 gramm rizsfehérje port keverjünk vízbe, mandulatejbe, rizstejbe vagy bármilyen italba. A barnarizs fehérje por kiválóan, csomómentesen oldódik minden folyadékban, de ételekhez is nyugodtan keverhető, müzlibe, fasírtba, főzelékbe, gyümölcsturmixba, süteményekbe (pl. liszt helyett), vegetáriánus készítményekbe kiváló. Semleges ízének köszönhetően édes és sós felhasználásra egyaránt alkalmas. A gyomorhoz kíméletes, az egyéni szükségletek függvényében fogyasztható. Javasolt napi adagja 15-60 g, testsúlytól és életmódtól függően.
Csomagolása: Flakon, PP (nem PET)
Súly(össz.súly): 1035 g
Netto súly (töltő súly): 907g
Kiszerelése: Por.
Tárolási információ: Szobahőmérséklet.
Átlagos tápérték adatok 100g/1 adag (30g) termékben: Energia: 366 kcal (1532 kJ)/ 110 kcal (460 kJ), Zsír: 2 g/0,6 g amelyből telített zsírsavak 0,7 g/0,2 g, Szénhidrát: 3,9 g/1,3 g, amelyből cukrok 0,3 g/0,1 g, Fehérje min. 80 g/24 g, Só: 0 g/0 g.
A csomagolás 30 adagot tartalmaz.
Összetétel: 100% barnarizs fehérje.
100% prémium barnarizs-fehérjét, 85%-os fehérjetartalommal. Kiváló minőségű, ellenőrzött barnarizs felhasználásával készült, természetes eljárással. A fehérje kivonása a teljes rizsszemből, természetes enzimek felhasználásával történik, a termék semmilyen vegyszerrel, káros anyaggal nem érintkezik. A szabadalmaztatott eljárás végeredménye egy tökéletesen tiszta, 85% fehérje tartalmú, kiválóan oldódó, alacsony szénhidrát tartalmú, zsírmentes növényi alapú fehérje por, amely rostokban és ásványi anyagokban is gazdag, teljes értékű aminosav profillal rendelkezik.
Mitől más, mint a többi fehérje?
Ugyanúgy teljes értékű, mint a tejsavó fehérje, de annak minden kedvezőtlen tulajdonságától mentes, könnyen emészthető, nagyon jó felszívódású, az ízületeket kíméli, teljesen hipoallergén, tejérzékenyek is fogyaszthatják, semleges íze miatt széles körben felhasználható.
Minden rizsprotein egyforma?
Mint ahogy az élelmiszerek esetében, úgy a rizsproteinnél sem mindegy, hogy milyen eljárással és főként milyen alapanyag felhasználásával készült. A legtöbb rizsfehérje por fehér rizsből készül, így összetételükben nem nevezhetők teljes értékűnek, ásványi anyag és rosttartalmuk alacsony, színük fehér, ízükben vegyszeresebb hatás érezhető. A tisztítás után keletkező fehérrizs nem tartalmazza a rizsszem valamennyi részét, így a külső héjban található aminosavakat, vasat, ásványi anyagokat és rostokat sem (a nem teljes aminosav profil miatt keverik őket gyakran más, pl. borsófehérjével). A kevésbé jó minőségű rizsfehérjék előállításához gyakran vegyszereket (főként hexánt) is használnak.
A barnarizs-fehérje előállítása során kizárólag a legtisztább forrásból származó, vegyszer- és nehézfémektől mentes, ellenőrzött talajban termesztett, teljes barnarizs szemeket használják. A különleges eljárásnak köszönhetően a rizsszem mindhárom részét felhasználják, így teljes értékű, mind a 9 esszenciális aminosavat is magába foglaló aminosav profillal rendelkező fehérje por keletkezik, amelynek az ásványi anyag- és a rosttartalma is magas. További összetevők hozzáadására így nincs szükség, a Naturize rizsfehérje aminosav profilja az anyatejéhez hasonló.
A Naturize rizsprotein bárki által fogyasztható 1-120 éves korig, mivel semmilyen allergén anyagot, vegyszert, adalékot, tartósítószert nem tartalmaz. Kimondottan a sportolók, vegetáriánusok figyelmét hívjuk fel!
Egészségtudatos sportolók extra fehérjeigényének fedezésére. Emésztési zavarokkal küzdőknek, kíméletes, jól emészthető fehérjeforrásként. Diéták, fogyókúrák során az izomvesztés megakadályozására. Vegetáriánusok, vegánok számára az alapvető fehérjeszükséglet fedezésére. Tejérzékenyek, tejallergiában szenvedők számára. Diófélékre, mogyorófehérjére érzékenyek számára. A tojást, szóját kerülő, egészségtudatos emberek számára. Cukorbetegeknek és ízületi betegeknek az állati fehérjék általi szövődmények elkerülése céljából, időhiány esetén egy-egy étkezés pótlására, az éhségérzet csökkentésére, a szervezet kényelmes, gyors "feltöltésére", könnyű vacsorák alapanyagául.
Kiknek ajánlott még?
Nem vegetáriánusok, illetve állati eredetű fehérjéket nagy mennyiségben fogyasztók számára, időnkénti állati fehérje helyettesítésére, az emésztőrendszer kímélése céljából.
Azoknak, akik eddig csak hús-, tejsavó- és tojásfehérjében gondolkodtak, de mernek hinni abban, hogy léteznek teljes értékű, könnyen beépülő növényi proteinek is.
Cikkszám: Naturize_907g_alapertelmezett
Barnarizs fehérje
2017, október 10 - 09:01 — lialea
Napi egy evőkanállal kókusztejjel turmixolva nálam erőteljes puffadást okoz.Van valakinek hasonló tapasztalata?Hipoallergén termék,annyi jót olvastam róla..sajnálnám továbbadni.Van ötletetek hogyan használjam vagy helyette akkor mit érdemes fehérjepótlásra edzés mellé használni.Súlygyarapodás lenne a célom(nagyon vékony,nehezen hízó tipus vagyok).
2017, október 10 - 12:23 — Bionom.hu - .
Én lehet, hogy nem a rizsfehérje-porban keresném a hibát. Próbáltad már, hogy nem kókusztejjel, hanem vizzel, vagy rizstejjel eszed? Lehet, hogy a zsíros dolgokat nem tudod emészteni, mint például a kókuszzsírt tartalmazó dolgokat?
Merthogy a rizsfehérje-por, pont az az étel, amit nagyon súlyos gyomor és hasnyálmirigy problémáknál is ajánlanak. Kétlem, hogy azt tennék, ha nehezen emészthető lenne...
2017, október 12 - 12:04 — lialea
Köszönöm az ötletet, úgy néz ki valóban a kókusztej plusz banán párosítás okozta a problémát, vízzel oké. Nem is gondoltam volna rá, mert korábban a kókuszzsírral,-tejjel nem volt egyébként problémám.
2017, január 16 - 07:32 — evakoller
Eltarthatóság...
Érdeklődni szeretnék, hogy a fehérjepor felbontás után meddig tartható el. ( a korábban vett porom csak 30 napig )
Fogyókúrázom, egyenlőre még nem sportolok rendszeresen.Kalóriaszámláláskor mindig alatta maradok az előirányzott fehérjemennyiségnek, ezért gondoltam, hogy kiegészíteném.Az ismert cégek fehérjeporai tele vannak nyomva tartósító, édesítőszerekkel, amit nem szívesen vinnék be a szervezetembe.
2017, január 16 - 14:24 — Kardos Erika
Rizsfehérjepor
Nyáron vásároltam, saját dobozában, száraz, fénytől védett helyen tároltam, és kifogástalan az állapota.
Szerintem a fenti módon tárolva minimum egy évig megőrzi minőségét a felbontástól számolva. De valószínűleg tovább is.
2017, január 16 - 12:30 — Bionom.hu - .
Rizsfehérje por, SEGÍTSÉG! :-)
Hogy felbontás után meddig tartható el, sajnos nincs az információk között. Eddig nem is jött ilyen kérdés, tapasztalat. Én azt gondolom, hogy az egy hónapnál tovább, de ügyelni kell a tartás körülményeire. Száraz, sötét helyen kellene.
Kérjük azokat, akik már fogyasztják, írják meg, hogy mi az eltarthatósággal kapcsolatos tapasztalatuk!
2016, szeptember 7 - 01:15 — oryco
Elolvastam a hozzászólásokat és a legtöbben rizstejhez meg mindenféle maglisztes ételhez keverik ezt a fehérjeport, de ettől függetlenül bármihez lehet keverni ugye? (tehéntejhez/pudinghoz/tejbegrízbe vagy éppen szószokba, stb)
A másik kérdésem az lenne, hogy ezeket a fehérjeporokat hosszútávon is lehet vagy éppenséggel kell is fogyasztani?
Például ha valaki mindennap fogyasztja van-e valamilyen negatív hatása a túlzott fehérje bevitelnek?
Valamint a kúraszerű alkalmazás után visszafejlődik-e az izomzat és elillan a pozitív hatása?
2016, szeptember 7 - 08:52 — Bionom.hu - .
Fehérjepor-barnarizspor
1.) Mindenféle egészséges folyadékhoz, ételhez keverheted. A tehéntejről megoszlanak a vélemények, hogy kell-e vagy sem. Mi amellett vagyunk, hogy nem! Szerintem ennek olvass utána, mert a tehéntejjel többet árthatsz magadnak, mint használsz.
2.) A fehérjeport addig eszed, ameddig akarod. Mint semmivel, ezzel sem szabad túlzásba esni. Változatos, kiegyensúlyozott étrend mellett nem eshet bajod.
Csak önmagában a rizsportól nem leszel muszklis, edzened, mozognod is kell mellette, hogy izomzatod legyen. Ha abbahagyod a fogyasztását, de továbbra is mozogsz, nem fog összeesni az izomzatod.
2016, augusztus 18 - 15:43 — Ildike0211
Sziasztok! Láttam valahol, hogy van már ízesített is. Lesz nálatok is, vagy esetleg gond van az összetevőkkel? Köszi: Ildi
2016, augusztus 19 - 11:30 — Bionom.hu - .
Megnézzük, egyenlőre még nem láttuk az anyagát! Köszi a tippet!
2016, augusztus 19 - 13:22 — Ildike0211
Naturize új íz
Szia! A honlapjukon megtaláltam, fahéjas feketecsoki az új íz! Esetleg ha átmegy a rostán, kipróbálnám!
2016, augusztus 22 - 08:52 — Bionom.hu - .
Igen, közben én is megtaláltam az átnézendők között! Van a termék összetételében egy sarkalatos kérdés, azért nem került fel. Csak a megnyugtató válasz után!...
2016, augusztus 12 - 21:19 — Dawe
Hogy-hogy ennyire lassan érkezik ez a termék?
Érdeklődnék, hogy miért nincs raktáron ez a termék? Nem annyira kelendő?
Azért kérdem, mert akkor legközelebb belekalkulálom hogy lassan érkezik meg...
Gondolom nem nálatok van a bibi, mert Ti mindig gyorsak vagytok!
2016, augusztus 15 - 14:59 — Bionom.hu - Meli
Szokott lenni raktáron
Általában szokott lenni raktáron belőle, úgy tűnik, most elfogyott. Sokszor előfordul, hogy hamarabb is odaér a termék, mint ami ki van írva, de biztos, ami biztos...és hogy tényleg ne legyen semmi csúszás a kiírhoz képest.
Ha nem pick-pack pontra vagy gls-pontra kéred, akkor szerintem hamarabb megkapod.
2016, május 21 - 15:15 — kenguru
Kibontottam es nem volt tele a doboz szinte majdnem a feléig volt a por.pedig levolt foliazva mindegyik kiszerelésnel így van?
2016, május 24 - 19:53 — Bionom.hu - .
Megnéztünk egyet. Amikor kibontottuk hasonló látvány tárult a szemünk elé, amikor felráztuk, több lett! De a legegyszerűbb lemérni egy konyhai mérlegen...
2016, május 10 - 20:23 — nemeth.b.
Abban szeretném a segítségeteket kérni, hogy ismert-e, milyen módon állítják elő a barnarizsből a fehérjeport. A kérdés igazi lényege, hogy az előállítási folyamat során használnak-e olyan vegyületeket, amik egészségtelenek, és egy részük benne marad a késztermékben.
2016, május 10 - 21:42 — Bionom.hu - Meli
Gyártási folyamat egészségtelen-e?
Kattints a szakirodalom fülre, ott olvashatsz a gyártási eljárásról is. Nincs benne semmi egészségtelen, és a gyártási eljárás során sem került bele semmi oda nem illő. Erre mi is különösen odafigyelünk, hogy csak olyan termékek kerülhessenek be hozzánk, amelyek 100%-ig megbízhatóak minden szempontból.
2016, február 29 - 09:09 — bobek24
Mikor lesz rendelhető
Érdeklődni szeretnék, hogy tudtok e pontos információt mikor lesz biztosan elérhető a termék? Köszönöm szépen!
2016, február 29 - 09:46 — Bionom.hu - .
Barnarizs fehérjepor
Rendelhető, most is! Be tudod rakni a kosaradba, rendelésedbe, csak néhány napot késik.
2016, február 14 - 16:21 — kollibry
Olvasom, hogy bárkinek,
Olvasom, hogy bárkinek, bármikor... Szóval iható a nagy méregtelenítés alatt is, akár a léböjti szakaszban is? Köszönöm Kitti
2016, február 15 - 11:10 — Bionom.hu - Meli
Léböjti szakaszban nem innám
Máskor igen.
2015, október 19 - 08:47 — N.Kati
Naturize tető
Anno, amikor vettem, nekem is szinte -mint egy papír- jött le a teteje, de nem is gondolkodtam, hogy ez gond lenne. Végre egy termék, amiről nem kell lehámozni a védőpapírt:)) Az íze nekem teljesen rendben van.
2015, október 17 - 16:37 — Purplegrape
Szerintem nagyon finom!! Kicsit féltem az ízértől, mert többen írtátok, hogy fűrészpor ízű, stb.. A boszikonyhás recepttel iszom, szerintem nagyon finom! az merült fel bennem, hogy talán a zabpehely miatt olyan por ízű, mert a receptben van és amikor a reggeli zöld turmixomba is tettem zabpelyhet, más íze lett a zabpehely miatt..
2015, október 14 - 16:21 — bálintka
Naturize / vesekő?
Sziasztok! Azt olvastam egy előző hozzászólásban, hogy „Ez az a termék, amit mindenki, mindenkor fogyaszthat.” Szuper lenne, ha ez tényleg így lenne, de én ebben vesekő problémáim, hajlamom miatt bizonytalan vagyok. Külföldi oldalról összehalásztam annyi információt, hogy veseelégtelenségben az egyéb /főként persze állati fehérjék/ mellett a rizsfehérje sem jöhet szóba, vagy csak minimális mennyiségben, de vesekőre vonatkoztatva nem találtam konkrétumot. Muszáj lenne valamivel kiegészítenem a fehérje és főleg az aminosav bevitelt, ugyanis húst, tejterméket alig eszem, tojást is hetente kb. kétszer. Mit gondoltok? Ha ezt a terméket esetleg nem , akkor mit ajánlanátok helyette? Előre is nagyon köszönöm!
2015, október 15 - 16:43 — Bionom.hu - .
Te magad mondtad, hogy csak a veseelégtelenségre és nem a vesekőre írták a fehérjemegvonást! A kettő ég és föld!
Úgymint a rizsben található szilicium is (mert ez szerves!) más mint a kőképződésért felelős anyag.
2015, október 14 - 08:46 — Csilla87
Íz- minőség
Sziasztok Hasonlóan jártam, mint egy előttem hozzászóló: A doboz tartalmát belülről lezáró védőpapír felnyitáskor nem volt ráragasztva, simán lejött. Ez okozhat minőségromlást? Mert az íze... Mintha romlott lenne... Nem vagyok válogatós, de ez...ihatatlan! Próbáltam több ízesítést...de mind nagyon rossz. Sajnálom és nagyon csalódott vagyok. Szerettem volna szeretni... Régóta kerestem természetes fehérje port.
2015, október 14 - 09:18 — Bionom.hu - .
Fehérjepor íze megint
Biztos, hogy nem romlott meg, nem is tud, maximum avasodni, de azt hónapokkal a szav. idő lejárta után. Neked is csak azt tudom ajánlani, amit lejjebb már javasoltam.
Lehet, hogy én már nem úgy érzem az ízeket, mint más? Ha beledobom azt a 2 evőkanálnyi port két dl rizstejbe, utánadobok egy almát, vagy körtét vagy banánt, csipet vaníliával, vagy kakaóval, összeturmixolom, én egyáltalán nem érzem borzasztónak az ízét. De, mint tudjuk, minden relatív . (De, mehet bele -most- fagyasztott eper, málna, vagy éppen gyümölcslekvár...)
2015, október 11 - 10:35 — Csilla87
Sziasztok, Kismamák fogyaszthatják? Köszönöm előre is.
2015, október 12 - 12:25 — Bionom.hu - .
Barnarizsfehérjepor mindenkinek...
Ez az a termék, amit mindenki, mindenkor fogyaszthat.
2015, szeptember 10 - 18:11 — Nagyzsa
Fehérjepor íze
Én is a por íze miatt írnék. Sok mindent megiszok, de ez a por nekem nagyon nem ízlik. Sőt olyan dohos ízt érzek. Ez a normális vagy megromlott?
2016/10 lejáratú, most bontottam fel. A doboz tartalmát belülről lezáró védőpapír felnyitáskor nem volt ráragasztva, simán lejött. Ez okozhat minőségromlást?Megavasodhat/penészedhet szerintetek?Mert hasonló ízvilága van...
2015, október 15 - 09:14 — Kardos-Lőkös Melinda
Fehérjepor nekem hogyan szerethető
Én is próbáltam vízzel, nem ízlett. Ahogy viszont bejött - kókusztej + biocsicsóka hozzáadásával!
Szoktam úgy, hogy csak egy kevés kókusztejben keverem el, így egy-két korty az egész, de így intenzívebb az íze, szerintem finomabb.
2015, szeptember 10 - 19:22 — Bionom.hu - .
Rizspor íze...
Nem hiszem, hogy megromlott, sőt biztos vagyok benne. Ennek ilyen az íze. Ha lejebb gurulsz néhány hozzászólásnyit, akkor gszabina írt jó néhány ötletet, hogyan lehet fogyaszthatóvá, sőt szerethetővé varázsolni.
2015, augusztus 7 - 15:41 — Török Evelin
mennyi idő alatt használ?
Sziasztok! Kb napi 60g-os bevitellel mennyi idő alatt várható súlygyarapodás és hány kg kb? Van esetleg valami plusz csodaszer mellé?
2015, augusztus 9 - 21:38 — Bionom.hu - .
Ez az, amit neked, magadnak kell megtapasztalnod. Mindenki máshogy hízik, hasznosít. Az sem mindegy, hogy mellette sportolsz-e, vagy sem? Arra kérlek, hogy majd a tapsztalataidat oszd meg velünk is!
2015, augusztus 5 - 08:21 — napaev
Sportoló gyerekeknek
Mennyi lenne az adag egy 10 éves vékonyka fiúnak(29 kg) aki aktívan sportol?
2015, augusztus 5 - 10:19 — gszabina
sportoló gyereknek
Mi is sportolunk az egész család intenzíven, már kevesebb versennyel de heti 5-6 edzéssel, a gyerekek is fogyasztanak ilyet, lehet jól variálni és ízesíteni, a bio narancshéjas-vaníliás a lányomnál nagyon megy, de szoktam gyümölcsökkel is turmixolni nekik. Rapunzel mogyorós/mandulás krémjeit belekeverni, szoktam mákolajat stb... cseppenteni, de turmixoltam már hallal is össze és sütni is szoktam vele, ha hosszú nap van, lányomnak, utána fiamnak és stb... van hogy 4-5 órát estig bent vagyunk teremben, akkor lepényt is sütök belőle, sűrűbb masszát készítek tojásfehérjével, póréhagymával-hallal, lazaolajjal, cocomassal vagy házilag készült növényi "tejjel" (zabot szoktam és kölest főleg) és viszek azt is, kis hőfokon sütöm, útifűvel stb... nagyon jól használható :) de muffint is készítek belőle, most voltunk edzőtáborban és áfonyás sütit készítettem üzemi mennyiségben előtte
2015, augusztus 5 - 14:53 — napaev
Köszönöm a segítséget, az
Köszönöm a segítséget, az áfonyás süti receptjére azért kiváncsi lennék!
2015, augusztus 6 - 10:32 — gszabina
Rizs fehérjeporral a lisztet szoktam kiváltani
A lisztet szoktam a fehérjével helyettesíteni ha edzés utánra készítem
1 bögre (2,5 dl) zabliszt (rizsliszt is jó, reggel a zab és a hajdina élvez előnyt nálunk)
1 bögre (házi) zabtej,
3 felvert tojás fehérje,
1 csapott tk. szódabikarbóna,
1 ek. nyílgyökérliszt (elhagyható, ezt főleg akkor használom ha fagyasztani is akarok)
4-6 evőkanál kókuszreszelék,
1-2 evőkanál űtifűmaghéj,
1 ek. szőlőmagliszt (elhagyható),
2 ek. kókuszolaj és áfonya került bele jó sok
180 °C-on sütöttem kb 20 percig, elég ruganyos lett az űtifűtől, hagytam állni egy estét hűtőben, hidegen kifejezetten finom egy kis fagyival egyben ki tudtam venni a jénaiból (25*25 cm-es volt) sütés után (rizsliszttel szórtam be a tálat), lehet magasabbra is sütni, nekünk most kis lapos falatok kellettek, azért teszteltük melegen is itthon
Az eredeti recept nem morzsálódós, nem maszatolós útközbenre kellett hosszú útra a kocsiba ami laktató és nem morzsálódik-maszatol a gyerekek miatt pláne, nem feltétlenül kell gyerek ehhez, de a kocsiban evést illetően ugye...
2015, augusztus 6 - 11:36 — napaev
Köszönöm a receptet, ki is fogom próbálni!
Szép napot:Éva
2015, augusztus 6 - 11:27 — Bionom.hu - .
Recept a fehérjeporból..
Nagyon köszönjük a receptet, de azt tudod ugye, hogy a Boszorkánykonyhára is nagyon várják, az ilyen és ehhez hasonló recpteket! Ugye feltöltöd, oda is?
2015, augusztus 5 - 09:34 — Bionom.hu - .
Sportoló gyereknek...
Az adagolás/alkalmazás fülben a következő olvasható:
Javasolt napi adagja 15-60 g, testsúlytól és életmódtól függően.
Mivel aktív sportoló fiúról beszélünk, én 2 evőkanállal adnék neki naponta, finom gyümölcsturmixba keverve.
Ha ettől kicsit eltérsz, sem lesz semmi baj. Körülbelül annyi, mintha 1-2 kanállal több főzeléket ennél...Ez egy természetes táplálékkiegészítő,
2015, augusztus 5 - 15:11 — napaev
Moringa porral együtt mehet-e
Azt elfelejtettem megkérdezni, hogy Moringa porral együtt mehet-e? Köszönöm a választ ismét:Éva
2015, augusztus 5 - 16:03 — Bionom.hu - .
Moringával együtt?
Szerintem igen, miért ne mehetne?
2015, július 31 - 10:02 — Andrea_B
Barnarizs fehérjepor íze
Egészen döbbenetesen rossz ízű ez a por, pedig eddig sosem volt gondom az ízekkel, az egészség nevében bármit megeszem. De ettől kis híján hánytam. Többedszeri nekifutásra is. Megkostóltattam másokkal, és ők is. Már a szaga is elviselhetetlen. Nem értem, hisz azt írjátok, hogy semleges ízű. Köszönöm!
2015, augusztus 3 - 22:38 — szilvike85
Én edzéseket követően sima vízzel simán letolom, de tény, hogy előtte is borsó-rizs fehérjét ittam és szerintem nem is az ízével kell leginkább barátkozni, hanem azzal a "poros" érzettel, amit hagy maga után, mivel nincs telenyomva mindenféle oldódást segítő anyaggal. Ha mégis az íze az, ami visszatart, akkor javaslom, hogy próbáld ki pl valamilyen karakteresebb növényi tejjel, pl rizs- vagy mandulatejjel, kis őrölt vaníliával vagy akár protein smoothiet is csinálhatsz belőle, ha ízletes gyümölcsökkel/gyümölcslével turmixolod össze. A "poros" érzés sajnos megmarad, de hátha sikerül így megbarátkoznod vele. :-)
2015, július 31 - 12:06 — dudaskat
Rizs fehérjepor
Én is vettem ebből a rizs proteinből, kóstoltam egymagában is, nekem nem volt elviselhetetlen. Most reggelire iszom rizstejjel, de keverek bele szőlőmag mikroőrleményt, acai és mangosztán juice-t, flavon és prebiotikus rostkoktélt és igazán finom löttyöt kapok. Szóval fel lehet túrbózni, ha nem ízlik
2015, július 31 - 10:28 — Bionom.hu - .
Mivel még nem reggeliztem, és a por tegnap óta a konyhapulton várta a kipróbálást, gondoltam nem nyilatkozom, míg nem kóstoltam.
Fogtam a turmixot, beledobtam 2 evőkanál fehérjeport, egy őszibarackot, és felöntöttem tisztított vízzel. Kifejezetten iható ízű löttyöt kaptam. Engem egy kicsit a poros jellege zavart, de az szerintem megszokható. Feltúrbózhattam volna rizstejjel, mézzel, vaníliaaromával...De kíváncsi voltam, hogy tényleg olyan élvezhetetelen az íze, mint írtad? Nekem így ízlett!
Szerintem ne add fel, próbáld ízesíteni. Bármilyen gyümölcs, fűszerek, alkalmas erre.
Az eladás lehetőség az oldalon megszünt, itt olvashatsz róla.
2015, július 24 - 18:09 — szilvike85
Már egy ideje ezt a fehérjét használom, de nagyon megörültem, amikor ide is felkerült, mert ezek szerint átment a rostátokon, így a minősége abszolút megbízható!
Aki esetleg fél az ízesítetlen fehérjétől, annak is bátran ajánlom, mert smoothietól kezdve a (növényi) tebjerizsig bármibe bele lehet tenni.
2015, július 19 - 22:33 — vzsofi
Sziasztok! Kapható lesz a kisebb kiszerelés is Nálatok? Köszönöm, üdv, Zsofi
2015, július 20 - 08:32 — Bionom.hu - .
Kisebb kiszerelés?
Nem tudunk róla, hogy létezne ebből a termékből kisebb kiszerelés.
2015, július 20 - 11:37 — vzsofi
Tényleg? Pedig létezik, a gyártó oldalán megvásárolható.
2015, július 20 - 12:58 — Bionom.hu - .
Próba méret
Megkérdeztem... Már nem sokáig kapható a kis kiszerelés, kivezetésre kerül, így mi nem is fogjuk már feltölteni...
2015, július 8 - 11:12 — Maggiee
Babának tápszer helyett
Ezt kisbabáknak is lehet adni úgymond "tápszerként", tápszer helyett?
Lefedné egy 10 hónapos vitaminszükségletét, ha ebből tennék neki rizstejbe? Vagy valamivel még turbózható? úgy érzem kezd fogyni az anyatej és kellene valami folyékony a tej helyett.
2015, július 8 - 12:38 — Bionom.hu - .
Tápszer helyett..
Nem tudok konkrét ellenjavallatról, de nem lenne egyszerűbb, biztosra menni?
A Hollénak nagyon jó babaételeik vannak, erre a célra. Például a Bio kölespehely babakása rizzsel(Holle), 250 g, vagy a Bio rizspehely babakása (Holle), 250 g, és a Bio 3 (magpehely babakása, rizs, kukorica, köles(Holle), 250 g.
És nagyon szeretik a babák!
2015, július 8 - 15:28 — Maggiee
Naturize babának
Igen, jelenleg ezeket is kapja, de kásaként. Én pedig szeretnék folyékonyat adni neki, mert ragaszkodik hozzá, főleg alvás előtt és után. Vagy csak annyit tegyek a rizstejbe ezekből a Holle pelyhekből, hogy kicsit besűrítse? Nem lesz darabos? Ezért gondoltam inkább erre a porra...
2015, július 8 - 18:36 — Bionom.hu - .
Narurize por....bébi hozzátáplálásra..
Örülök, hogy írtál, bár amúgy is ki akartam egészíteni az előbbi szavaimat! Pont ma volt egy előadás ebből a termékből, és a megerősített válaszom az, hogy adhatod nyugodtan a babának, sőt már vannak tapasztalatok róla, hogy nagyon jó nekik, és szeretik.
2016, február 28 - 20:52 — Fanti
Bébi hozzátáplálás
Szia Pálma az lenne a kérdésem, hogy miként lehet hozzátáplálásra használni rizsfehérjeport és hogy mennyit ? Milyen italhoz keverjem, rizstej vagy csak sima tisztított víz? Előre is köszi! :)
2015, június 22 - 09:30 — almababa (nem ellenőrzött)
De jóóóó, barnarizs fehérjepor
Edzés után a páromnak ebből készítek finom turmixot. Semleges ízű, az italba tett gyümölcs ízét nem változtatja meg. Kedvence a barackos és a körtés.